હવામાન વિભાગ દ્વારા બહાર પાડવામાં આવેલી ચેતવણીમાં જણાવવામાં આવ્યું છે કે, આગામી 24 કલાક દરમિયાન બિહારના ઘણા વિસ્તારોમાં ભારે પવન સાથે વરસાદ થશે. જે જિલ્લાઓમાં વિશેષ ચેતવણી આપવામાં આવી છે તેમાં મુઝફ્ફરપુર, સમસ્તીપુર, વૈશાલી, પટના, દરભંગા અને આસપાસના નજીકના જિલ્લાઓનો સમાવેશ થાય છે. હવામાન ખાતાએ આશંકા વ્યક્ત કરી છે કે, આગામી 24 કલાકમાં તોફાન સાથે વરસાદ પડશે અને વીજળી પણ પડી શકે છે.